দাবানলে পুড়ে গিয়েছে টম হ্যাঙ্কস,বেন অ্যাফ্লেক্ট সহ বহু তারকার বাড়ি

ওয়েব ডেস্ক: মার্কিন যুক্তরাষ্ট্রের লস এঞ্জেলেস এবং তার আশপাশে ছড়িয়ে পড়া দাবানলে পুড়ে গিয়েছে এক ঝাঁক হলিউড তারকার বাড়িঘর। মার্কিন সংবাদ সংস্থা এপি এ খবর দিয়ে জানিয়েছে তারকাদের এই তালিকায় রয়েছে টম হ্যাঙ্কস থেকে শুরু করে বেন অ্যাফ্লেক্ট, জেনিফার অ্যানিস্টন, ব্র্যাডলি কুপার, প্যারিস হিল্টন,বিলি ক্রিস্টাল, ম্যান্ডি মুর ও জেমি লি প্রমূখ।

কান্নায় ভেঙে পড়েছেন টম হ্যান্স থেকে শুরু করে আরো অনেকে। সাংবাদিকদের মুখোমুখি হয়ে কান্না সামলাতে পারেননি অভিনেতা জেমস উডস। শহরের অনেক জায়গায় ইতিমধ্যেই হাজারটিও বেশি বাড়ি আগুনে ভস্মিত হয়েছে। দাবানল নেভাতে আপ্রাণ চেষ্টা করছে দমকল বাহিনী। এর ফলে দেখা দিয়েছে তীব্র জলসঙ্কট। বিধ্বংসী এই আগুনে বহু হলিউড অভিনেতারা এখন ঘরহারা। সাধারণ নাগরিকদের পাশাপাশি দাবানলের কোপে পড়েছে তারাও। দাবানলের ভয়াবহতার কারণে বহু কনসার্ট ও কর্মসূচি বাতিল হয়েছে। পিছিয়ে গেছে অস্কারের মনোনয়ন। এ মাসের ৮ থেকে ১২ তারিখ পর্যন্ত মনোনয়নের জন্য নির্দিষ্ট ছিল। তা আরো দুদিন বাড়িয়ে ১৪ ই জানুয়ারি করা হয়েছে।

আরও পড়ুন: আবার কি বাংলা ছবিতে রবীনা ট্যান্ডন!

অভিনেত্রী তথা মডেল প্যারিস হিল্টন দাবানলে গৃহারা হয়ে সোশ্যাল মিডিয়ায় লিখেছেন পরিবারের সঙ্গে বসে টিভির পর্দায় নিজেদের বাড়ি পুড়তে দেখার আঘাত যেন কাউকে সইতে না হয়। এই বাড়িতেই আমি স্মৃতির ভান্ডার গড়ে তুলেছিলাম। বিধ্বস্ত সমস্ত পরিবারের প্রতি আমার সমবেদনা’।

অন্য খবর দেখুন